ZAPISNIK

[bookmark: _Hlk79584113]2. sjednice Vijeća Mjesnog odbora Petar Krešimir IV.
održane 9. srpnja 2021 u prostorijama MO Petar Krešimir IV. sa početkom u 15:15 sati.

Prisutni članovi Vijeća MO-a Petar Krešimir IV (dalje u tekstu: MO): Senada Kulašić, Tomislav Šola, Robert Lokar, Ana Štokalo, Hubert Loos.

Vijeće MO-a prihvaća jednoglasno zapisnik s 1. konstituirajuće sjednice.

Vijeće MO-a jednoglasno prihvaća prijedlog Ane Štokalo za izmjenu u prethodno dostavljenom dnevnom redu te točka 2. mijenja naziv i glasi „Organizacija rada i korištenje prostora“.  

Predsjednica Vijeća otvara raspravu o dostavljenom dnevnom redu 2. sjednice.
[bookmark: _Hlk79584214]Predsjednica Vijeća Mjesnog odbora Petar Krešimir IV. Predlaže dostavljeni Dnevni red te otvara raspravu o istom. Vijeće Mjesnog odbora Petar Krešimir IV, bez rasprave, jednoglasno donosi

DNEVNI RED

1. Održavanje parka na trgu Petra Krešimira IV
2. Organizacija rada i korištenje prostora
3. Pitanja i prijedlozi



Ad.1. Održavanje parka na trgu Petra Krešimira IV

Vijeće Mjesnog odbora Petar Krešimir IV utvrđuju da se mnogo otpada nakuplja u parku na trgu Petra Krešimira IV (dalje u tekstu: Park), posebno ispod klupa, na području pored kioska i oko koševa za smeće. Potrebno  je češće i temeljitije čišćenje Parka i međusobna suradnja „Zrinjevca“ i „Čistoće“. Naime, dosad su zaposlenici „Čistoće“ odbijali čistiti otpad ako se nalazi na livadi, jer smatraju da je u nadležnosti „Zrinjevca“, a „Zrinjevac“ odbija čistiti otpad sa staza jer smatraju da je to u nadležnosti „Čistoće“, pa treba izbjegnuti takvo odbijanje nadležnosti.
Nedavno je u parku posječena živica i pokošena trava. Potrebno je utvrditi redoviti plan održavanja jer se nerijetko događa da je Park danima obrastao.
Potrebno je nadomjestiti dva stabla u parku koja su zbog vanjskih okolnosti propala. Jedna je breza pored pumpe za vodu. Drugo je drvo na ulazu u Park preko puta kafića koje se više puta sasušilo.
Ana Štokalo izvještava članove da je u sklopu redovitog održavanja na prijedlog Tomislava Šole tražila čišćenje granitnih kocki na području parka. 
Vlasnici pasa koji ne skupljaju izmet za ljubimcima su također problem na razini Parka i grada.
Veliki problem za red u parku su pijanci koji se skupljaju u Parku u dijelu bliže Branimirovoj tržnici. Svake godine ih je sve više, a primjećuje se i pojava narkomana. Članovi MO-a utvrđuju kako bi se uvođenjem reda na Branimirovoj tržnici uveo red i u Parku. Na prijedlog svih članova.bit će upućen upit na koordinaciji gradske četvrti o statusu planova za rekonstrukciju tržnice zbog utjecaja na red u Parku i cijelom kvartu.

Ad.2. Organizacija rada i korištenje prostora

Vijeće Mjesnog odbora Petar Krešimir IV jednoglasno prihvaća prijedlog da se dežurstvo za građane u prostorijama Mjesnog odbora Petar Krešimir IV ne održava tijekom trajanja godišnjih odmora u srpnju i kolovozu s obzirom na odsutnost članova MO radi godišnjih odmora i veliku vjerojatnost slabog odaziva građana. Predlaže se da se na sljedećoj sjednici Mjesnog odbora Petar Krešimir IV odredi raspored dežurstava u rujnu 2021. usvrhu prikupljanja prijedloga za male komunalne akcije i komunalne poslove.

Uspostavljen je kontakt s domarkom Mjesnog odbora Petar Krešimir IV Nevenkom Košćak. Potrebno je pričekati dok se ne riješi na razini grada organzacija čišćenja prostora.

Jednoglasno je utvrđen prijedlog za promjenom brave.

Udruge građana koje koriste prostore zadržavaju svoje stečeno pravo do opoziva odluka.

[bookmark: _Hlk79583553]Vijeće Mjesnog odbora Petar Krešimir IV jednoglasno prihvaća prijedloge za korištenje prostora Mjesnog odbora Petar Krešimir IV prema dostavljenim Zahtjevima te donosi 


                                                  Z A K L J U Č A K


  l. Političkoj stranci ZAGREB JE NAŠ! odobrava se povremeno korištenje dvorane           u      objektu mjesne samouprave, Zagreb, Ulica Kneza Branimira 67, u terminu četvrtak od 16.00       do 20.00 sati.    

2. Prostor iz točke 1. ovog zaključka koristit će ZAGREB JE NAŠ!,  bez naknade.

3. Politička stranka ZAGREB JE NAŠ!  se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 




                                              Z A K L J U Č A K


 l. Političkoj stranci Hrvatska Demokratska Zajednica odobrava se povremeno korištenje dvorane u objektu mjesne samouprave, Zagreb, Ulica Kneza Branimira 67, u terminu srijeda od 16.00 do 20.00 sati.

2. Prostor iz točke 1. ovog zaključka koristit će Hrvatska Demokratska Zajednica  bez naknade.
3. Politička stranka Hrvatska Demokratska Zajednica se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za Mjesnu samoupravu izdat će odobrenje o korištenju, a u skladu s ovim zaključkom.
Ad.3. Pitanja i prijedlozi

[bookmark: _Hlk79583597]U prethodnom razdoblju je na e-mail adresu Mjesnog odbora Petar Krešimir IV zaprimljen prijedlog „Aktivnih građana“ za prometnu regulaciju na području Mjesnog odbora Petar Krešimir IV. 
Temeljem navedenog zahtjeva građana bit će proslijeđeni sljedeće molbe nadležnim tijelima:
· Molba nadležnom uredu za nadomiještanjem znaka ograničenja brzine u Ulici kraljice Jelene na broju 1. 
· Molba za postavljanjem prometnog ogledala za vozila koja iz Hrvojeve dolaze na Krešimirov trg. 
· molba za ograničenje brzine na 30 u cijeloj Ulici kraljice Jelene i na Krešiirovom trgu od broja 12 do 19. i oznake na cesti. 

Vijeće Mjesnog odbora Petar Krešimir IV jednoglasno prihvaća zaprimljene prijedloge „Aktivnih građana“ te donosi sljedeće zaključke

Z A K L J U Č A K

o prijedlogu građana


1. Vijeće Mjesnog odbora Petar Krešimir IV. raspravljalo je o prijedlogu građana za postavljanjem prometnog ogledala za vozila koja iz Hrvojeve ulice izlaze na Krešimirov trg.

2. Vijeće Mjesnog odbora Petar Krešimir IV. zaključilo je da postoji potreba za postavljanjem ogledala na navedenoj lokaciji.

3. Ovaj će Zaključak biti dostavljen Vijeću gradske četvrti Donji grad. 

Z A K L J U Č A K

o prijedlogu građana


1. Vijeće Mjesnog odbora Petar Krešimir IV. raspravljalo je o prijedlogu građana za ograničenjem brzine u ulici Kraljice Jelene i Krešimirovom trgu, od broja 12 do broja 19, na 30km/h.

2. Vijeće Mjesnog odbora Petar Krešimir IV. zaključilo je da postoji potreba za ograničenjem brzine na navedenoj lokaciji.

3. Ovaj će Zaključak biti dostavljen Vijeću gradske četvrti Donji grad. 


Članovi Mjesnog odbora Petar Krešimir IV podržavaju prijedlog platforme „1postozagrad“ iz 2020. godine za sađenjem drvoreda u Držićevoj aveniji pored Branimirove tržnice te ga dopunjavaju prijedlogom za sađenjem drvoreda na istom području preko puta ceste na strani Neznane junakinje uz samu prometnicu. Potrebno je micanje željeznih ograda koji je sad na mjestu drvoreda. Za odluku o uvrštenju ovog prijedloga u popis komunalnih akcija za 2022. godinu je potrebno utvrditi i hoće li Branimirova tržnica biti obnavljana u bližem vremenskom razdoblju. Ako će biti obnavljana, prijedlog se može podnijeti u okviru rekonstrukcije tržnice. Ako neće biti obnavljana prijedlog za drvored može biti razmatran za komunalne akcije u 2022. godini.

Tomislav Šola predlaže da se postave stupići na Branimirovoj tržnici na pješačkom prijelazu na križanju s Držićevom gdje su kafići jer se često parkiraju osobna vozila na pločniku iza kafića, a moguće je i da je prelazak vozila  oštetilo kameno popločenje na pločniku.

Robert Lokar postavlja upit oko aktivnosti smanjenja buke od tramvaja. Je li ZET-u dana uputa za bolje provođenje kontrole brzine vozača tramvaja? I što će se učiniti po pitanju te akcije. Hubert Loos postavlja upit kad će se provoditi rekonstrukcija pruge.


Sjednica se zaključuje u 16:00 h.


Zapisničarka: Ana Štokalo


KLASA: 026-02/21-002/1155
URBROJ: 251-06-11-112-21-2
Zagreb, 9. srpnja 2021. 




Predsjednica Vijeća MO-a
„Petar Krešimir IV.“

[bookmark: _GoBack]Ana Štokalo, v.r.

                                     

